# 

Na osnovu člana 52. Poslovnika Narodne skupštine Republike Srpske („Službeni glasnik Republike Srpske“, broj 66/20) Odbor za reviziju je na Devetoj sjednici, održanoj 26. novembra 2024. godine, usvojio

**ZAPISNIK**

**sa Osme sjednice Odbora, održane 28. oktobra 2024. godine**

Mirjana Orašanin, predsjednik Odbora, otvorila je sjednicu u 13 časova.

Sjednici Odbora su prisustvovali: Mirjana Orašanin, predsjednik, te Strahinja Bašević, Srđan Mazalica, Biljana Petković i Saša Grbić, članovi Odbora.

Sjednici nisu prisustvovali: Nebojša Vukanović, Zoran Kokanović, Predrag Nešić i Dragan Galić, članovi Odbora.

Sjednici su prisustvovali i: Jovo Radukić, glavni revizor Republike Srpske; Dušan Vještica, direktor Akcionarskog društva za proizvodnju, remont i trgovinu „Kosmos“ Banja Luka; Želimir Radinović, v. d. direktora Centra za profesionalnu rehabilitaciju i zapošljavanje invalida a. d. Banja Luka i Miladinka Duvnjak, šef Sektora za finansije; Davorin Đuurović, v. d. direktora JKP „Sokolac“ Sokolac i Tadija Pilipović, izvršni direktor za ekonomske poslove u „Gradsko groblje“ JK a. d. Banja Luka.

Od akreditovanih subjekata sjednici je prisustvovao Željko Ninković, predstavnik Centra civilnih inicijativa.

Za sjednicu je predložen

DNEVNI RED

1. Usvajanje zapisnika sa Pete, Šeste i Sedme sjednice Odbora;
2. Izvještaji Glavne službe za reviziju javnog sektora Republike Srpske:

a) Izvještaj o provedenoj finansijskoj reviziji Konsolidovanog godišnjeg finansijskog izvještaja za korisnike budžeta Republike Srpske za period 1. 1 – 31. 12. 2023. godine;

b) Godišnji revizorski izvještaj za 2024. godinu;

1. Izvještaj o provedenoj finansijskoj reviziji Akcionarskog društva za proizvodnju, remont i trgovinu „Kosmos“ Banja Luka za period 1.1 – 31. 12. 2023. godine, broj RV054-24;
2. Izvještaj o provedenoj finansijskoj reviziji Centra za profesionalnu rehabilitaciju i zapošljavanje invalida a. d. Banja Luka za period 1. 1 – 31. 12. 2022. godine, broj RV 079-23;
3. Izvještaj o provedenoj finansijskoj reviziji JKP „Sokolac“ Sokolac za period 1. 1 – 31. 12. 2022. godine, broj RV 084-23;
4. Izvještaj o provedenoj finansijskoj reviziji „Gradsko groblje“ JK a. d. Banja Luka za period 1. 1 – 31. 12. 2022. godine, broj RV 082-23;
5. Obavještenje Glavne službe za reviziju javnog sektora Republike Srpske o sprečavanju vršenja revizije u Zavodu za izgradnju a. d. Banja Luka;
6. Zahtjev Glavne službe za reviziju javnog sektora Republike Srpske za dodatnim sredstvima za period 2025 – 2027. godine;
7. Tekuća pitanja.

Predloženi dnevni red je usvojen jednoglasno.

**AD 1.**

Nije bilo diskusije.

Zapisnici sa Pete, Šeste i Sedme sjednice Odbora usvojeni su jednoglasno.

**AD 2.**

Uvodno obrazloženje dao je Jovo Radukić, glavni revizor.

U diskusiji su učestvovali: Mirjana Orašanin, Jovo Radukić, Saša Grbić i Željko Ninković.

Nakon diskusije članovi Odbora su jednoglasno zauzeli stav da se Izvještaji Glavne službe za reviziju javnog sektora Republike Srpske: a) Izvještaj o provedenoj finansijskoj reviziji Konsolidovanog godišnjeg finansijskog izvještaja za korisnike budžeta Republike Srpske za period 1. 1 – 31. 12. 2023. godine i b) Godišnji revizorski izvještaj za 2024. godinu, upućuju u dalju skupštinsku proceduru.

**AD 3.**

Uvodno obrazloženje dao je Jovo Radukić, glavni revizor.

Nakon uvodnog obrazloženja Odboru se obratio Dušan Vještica, direktor Akcionarskog društva za proizvodnju, remont i trgovinu „Kosmos“ Banja Luka koji je upoznao članove Odbora sa tokom revizije, primjedbama koje su dostavili na Nacrt revizorskog izvještaja i određenim sudskim postupcima i odlukama Vlade koje čekaju.

U diskusiji su učestvovali: Jovo Radukić, Goran Radivojac, Dušan Vještica, Saša Grbić, Mirjana Orašanin i Srđan Mazalica.

Nakon diskusije članovi Odbora su jednoglasno usvojili stav da se, u skladu sa članom 70. Poslovnika Narodne skupštine Republike Srpske („Službeni glasnik Republike Srpske“, br. 66/20), Izvještaj o provedenoj finansijskoj reviziji Akcionarskog društva za proizvodnju, remont i trgovinu „Kosmos“ Banja Luka za period 1.1 – 31. 12. 2023. godine, broj RV054-24, uputi Narodnoj skupštini na razmatranje.

**AD 4.**

Uvodno obrazloženje dao je Jovo Radukić, glavni revizor.

Nakon uvodnog obrazloženja Odboru se obratio Želimir Radinović, v. d. direktora Centra za profesionalnu rehabilitaciju i zapošljavanje invalida a. d. Banja Luka koji je upoznao članove Odbora sa radom Centra i problemom oko finansiranja zbog nepoštovanja člana 51. Zakona o profesionalnoj rehabilitaciji i zapošljavanju invalida kojim je propisana obaveza javnom sektoru da 20% nabavki vrši posredstvom ovog centra, kao i sa problemom finansiranja smještaja paraplegičara.

U diskusiji su učestvovali: Mirjana Orašanin, Željko Ninković i Jovo Radukić.

Nakon diskusije članovi Odbora su jednoglasno usvojili stav da se, u skladu sa članom 70. Poslovnika Narodne skupštine Republike Srpske („Službeni glasnik Republike Srpske“, br. 66/20), Izvještaj o provedenoj finansijskoj reviziji Centra za profesionalnu rehabilitaciju i zapošljavanje invalida a. d. Banja Luka za period 1. 1 – 31. 12. 2022. godine, broj RV 079-23, uputi Narodnoj skupštini na razmatranje.

**AD 5.**

Uvodno obrazloženje dao je Jovo Radukić, glavni revizor.

Nakon uvodnog obrazloženja Odboru se obratio Davorin Đurović, v. d. direktora JKP „Sokolac“ Sokolac koji je upoznao članove Odbora s tim da je veći dio preporuka iz Izvještaja izvršen, da plate trenutno kasne tri mjeseca u ovom preduzeću, a za vršioca dužnosti je imenovan 1. septembra 2023. godine tako da je manji dio vremena bio na čelu ovog preduzeća u periodu na koji se Izvještaj odnosi.

U diskusiji je učestvovao Željko Ninković.

Nakon diskusije članovi Odbora su jednoglasno usvojili stav da se, u skladu sa članom 70. Poslovnika Narodne skupštine Republike Srpske („Službeni glasnik Republike Srpske“, br. 66/20), Izvještaj o provedenoj finansijskoj reviziji JKP „Sokolac“ Sokolac za period 1. 1 – 31. 12. 2022. godine, broj RV 084-23, uputi Narodnoj skupštini na razmatranje.

**AD 6.**

Uvodno obrazloženje dao je Jovo Radukić, glavni revizor.

Nakon uvodnog obrazloženja Odboru se obratio Tadija Pilipović, izvršni direktor za ekonomske poslove u „Gradsko groblje“ JK a. d. Banja Luka koji je upoznao članove Odbora s tim da se preporuke iz Izvještaja izvršavaju.

U diskusiji su učestvovali Biljana Petković i Tadija Pilipović.

Nakon diskusije članovi Odbora su jednoglasno usvojili stav da se, u skladu sa članom 70. Poslovnika Narodne skupštine Republike Srpske („Službeni glasnik Republike Srpske“, br. 66/20), Izvještaj o provedenoj finansijskoj reviziji „Gradsko groblje“ JK a. d. Banja Luka za period 1. 1 – 31. 12. 2022. godine, broj RV 082-23, uputi Narodnoj skupštini na razmatranje.

**AD 7.**

Uvodno obrazloženje dao je Jovo Radukić, glavni revizor.

Nije bilo diskisije.

Odbor je usvojio Zaključak da se uputi dopis gradonačelniku Grada Banje Luke, kao predstavniku državnog kapitala u Zavodu za izgradnju a. d. Banja Luka i Upravnom odboru Zavoda za izgradnju a. d. Banja Luka, sa zahtjevom da bez odlaganja obezbjede provođenje pozitivnih zakonskih propisa i da se omogući Glavnoj službi za reviziju javnog sektora Republike Srpske nesmetano vršenje revizije u Zavodu za izgradnju a. d. Banja Luka.

**AD 8.**

Uvodno obrazloženje dao je Jovo Radukić, glavni revizor.

Nije bilo diskisije.

Odbor je usvojio Zaključak o davanju saglasnosti na predloženi zahtjev.

**AD 9.**

a) Mirjana Orašanin, predsjednik Odbora upoznala je članove sa realizacijom zaključaka Odbora od 13. marta 2024. godine kojim je zatraženo od subjekata koji su imali negativan revizorski izvještaj da dostave informaciju o realizovanim preporukama Glavne službe za reviziju javnog sektora Republike Srpske, te da su tu informaciju dostavili: Lutrija Republike Srpske, domovi zdravlja u Čajniču i Srebrenici i bolnice u Foči i Gradišci. Informaciju nisu dostavili JP „Šume Republike Srpske“ i Bolnica „Trebinje“ niti su se o ovom Zaključku odbora izjasnili na drugi način.

Članovi Odbora su jednoglasno usvojili stav o davanju preporuke glavnom revizoru da se u godišnji plan revizijskih aktivnosti za 2025. godinu uvrsti reviziju u JP „Šume Republike Srpske“ i Bolnica „Trebinje“ zbog nepoštovanja zaključka Odbora za reviziju.

b) Jednoglasno je prihvaćen prijedlog predsjednika Odbora da se do kraja godine organizuje tematska sjednica Odbora za reviziju o temi Izvještaja revizije učinka: „Prevencija vršnjačkog nasilja u Republici Srpskoj“ (RU 005-22). Tačan datum sjednice biće naknadno usaglašen na jednoj od narednih sjednica Odbora. Za realizaciju stava i pripremu tematske sjednice zaduženi su predsjednik i sekretar Odbora.

Sjednica Odbora je završena u 15.10 časova.

|  |  |  |  |
| --- | --- | --- | --- |
|  |  |  | **PREDSJEDNIK ODBORA** |
|  |  |  | **Mirjana Orašanin** |